
As at 31 October 2007, the number of parties to UNCLOS stood at 155, including the European Community. On 31 May 2007, Lesotho and Morocco ratified the Convention and expressed their consent to be bound by the Agreement relating to the Implementation of Part XI of the Convention (Part XI Agreement). Thus, at 27 July 2007, there were 129 parties to that Agreement, including the European Community. Following the accessions by Lithuania on 1 March 2007, by the Czech Republic on 19 March 2007, and by Romania on 16 July 2007, the number of parties to the 1995 Fish Stocks Agreement [1] rose to 67, including the European Community.
1. Reglementare juridică
Toate statele lumii depun eforturi permanente pentru a statornici norme juridice adecvate în procesul cooperării internaţionale, pentru rezolvarea oricărui diferend pe cale paşnică, prin negocieri în interesul reciproc pe bază de egalitate juridică conform art. 2 paragraful 3 al Cartei Naţiunilor Unite.
Viaţa socială şi economică este dependentă în diferite stadii şi etape ale dezvoltării sale, de domeniul maritim, unde prin eforturile comune ale întregii umanităţi suntem chemaţi în a respecta unele exigenţe fundamentale cu privire la: a) drepturile şi îndatoririle fiecărui stat în folosirea mărilor şi oceanelor Terrei şi b) precizarea formelor şi modalităţilor practice ale conlucrării lor în direcţia valorificării bogăţiilor pe care le conţin.
1.1. Reglementare juridică internaţională
Preocupări în codificare normelor juridice din domeniul maritim, au fost depuse de către cel mai important for internaţional: „Organizaţia Naţiunilor Unite (O.N.U.)”.
În cadrul primei Conferinţe O.N.U. asupra dreptului mării din 1958, sau elaborat pentru prima dată norme concrete, în toate domeniile dreptului mării şi anume: asupra mării teritoriale, platoului continental, mării libere şi asupra pescuitului, cuprinzându-se pe această cale – toate spaţiile maritime într-o concepţie generală, care vizează atât problematica zonelor naţionale, cu drepturile şi obligaţiile statelor riverane, precum şi ale celorlalte state în aceste zone, cât şi ansamblul problemelor mării libere, în care se recunoşteau libertatea de navigaţie, libertatea de pescuit, libertatea de a pune cabluri şi conducte, libertatea de survol.
După adoptarea acestor reglementări, unele probleme importante cum sunt cele referitoare la limita mării teritoriale [2] şi regimul teritoriilor submarine [3] au fost reluate, în vederea elaborării unor noi soluţii juridice. Astfel, în urma dezbaterilor desfăşurate în anii 1967 – 1970 cu privire la regimul juridic al teritoriilor submarine, situate dincolo de limitele jurisdicţiei naţionale, Adunarea Generală a Organizaţiei Naţiunilor Unite a adoptat, în 1970, Declaraţia de principii, prin care zona internaţională a fost consacrată ca „Patrimoniu comun al întregii umanităţi”. Treptat, problematica acestui patrimoniu a suscitat tot mai mult interes; s-au abordat căile şi modalităţile practice de elaborare şi exploatare a bogăţiilor conţinute de aceste teritorii, ajungându-se la concluzia că valorificarea bogăţiilor minerale trebuie să se facă în mod echitabil, resursele respective „neputând fi însuşite de state sau persoane” [3].
Evoluţiile ulterioare ale raporturilor maritime, sub influenţa importantelor schimbări în economia mondială, ca urmare a revoluţiei ştiinţifico-tehnice contemporane, în condiţiile descoperirii unor noi resurse, concomitent cu accentuarea efectelor tot mai dăunătoare provocate de poluare pentru flora şi fauna marină, au determinat convocarea – în 1970 [4] – a celei de-a III-a Conferinţe O.N.U. asupra Dreptului mării [5].
Conferinţa a abordat, în mod constructiv, toate problemele maritime în scopul obţinerii „unor progrese reale în elaborarea unui sistem de explorare şi exploatare a resurselor oceanului planetar în interesul tuturor naţiunilor.
1.2. Reglementare juridică naţională
Convenţia cu privire la Dreptul Mării, din 12 decembrie 1982, semnată la Montego Bay – Jamaica, prevede, chiar în preambulul său, dorinţa statelor-părţi de a reglementa, într-un spirit de înţelegere şi cooperare reciprocă, toate problemele privind dreptul mării [6], astfel încât să se asigure o ordine juridică pentru mări şi oceane, care să faciliteze comunicaţiile internaţionale şi să favorizeze folosirea paşnică a mărilor şi oceanelor, folosirea echitabilă şi eficace a resurselor biologice şi minerale ale mediului marin, precum şi protejarea, păstrarea acestuia [5].
Se precizează, totodată, că zona fundului mării şi oceanelor, precum şi subsolul lor, dincolo de limitele jurisdicţiei naţionale, şi resursele acestei zone sunt, trebuie considerate patrimoniul comun al umanităţii, explorarea şi exploatarea acestuia urmând să se facă în interesul întregii umanităţi, independent de situaţia geografică a statelor. Convenţia consacră deplina suveranitate a statului riveran asupra mării teritoriale, asupra spaţiului aerian situat deasupra acesteia, precum şi asupra fundului mării şi subsolului ei.
România s-a numărat printre cele 160 de state participante la cea de-a IIIa Conferinţă O.N.U. asupra Dreptului mării, în procesul de negociere pentru identificarea unor soluţii general aplicabile în direcţia valorificării echitabile a bogăţiilor mărilor şi oceanelor Terrei.
De asemenea, prin dorinţa sa de aliniere la prevederile internaţionale, România a ratificat şi a aderat la Convenţia cu privire la Dreptul Mării, prin Legea nr. 110 din 10 octombrie 1996 [7], şi totodată a aderat la Acordul referitor la aplicarea părţii a XI-a a Convenţiei Naţiunilor Unite asupra dreptului mării, încheiat la New York la 28 iulie 1994.
Prin Legea nr. 98 din 16/04/2007 România a implementat Acordul pentru aplicarea prevederilor Convenţiei Naţiunilor Unite asupra dreptului mării din 10 decembrie 1982 în legătură cu conservarea şi gestionarea stocurilor de peşti anadromi şi a stocurilor de peşti mari migratori, încheiat la New York la 04 august 1995.
Printr-o Declaraţie, reiterată cu prilejul ratificării Convenţiei de la Montego Bay, România ca ţară geografic dezavantajată, riverană la o mare săracă în resurse piscicole, a afirmat necesitatea dezvoltării cooperării internaţionale în domeniul valorificării resurselor piscicole din zonele economice, pe baza unor acorduri juste şi echitabile, care să asigure accesul ţărilor din această categorie la resursele de pescuit din zonele economice ale altor regiuni sau subregiuni [8].
26 de ani de la adoptarea Convenţie Convenţiei Naţiunilor Unite asupra Dreptului Mării
Anul acesta se împlinesc 26 de ani de la adoptarea Convenţiei Naţiunilor Unite asupra Dreptului Mării, semnată la Montego Bay – Jamaica, la 10 decembrie 1982.
La data adoptării Convenţiei asupra Dreptului Mării, toată lumea s-a aşteptat la stabilirea unei ordine în legătură cu chestiunile legate de mare şi totodată, la o exploatare uniformă a bogăţiilor Oceanului Planetar în interesul tuturor popoarelor.
Perioada de referinţă a fost însă presărată cu o mulţime de neînţelegeri în rezolvarea problemelor în conformitate cu prevederile acestei Convenţie.
În această perioadă, toate instituţiile menţionate în cuprinsul Convenţiei, au fost desemnate să se ocupe rezolvarea acestor probleme, care au depus eforturi în acest sens.
Totuşi, problematica delimitării unor zone maritime între statele riverane la mările şi oceanele lumii, n-au fost finalizate, drept urmare, apreciem că aceasta poate genera un potenţial conflict.
Cu caracter de noutate, putem menţiona o nouă zonă generatoare a unui potenţial conflict, determinată de schimbările climatice, care prin dezgheţarea glotei glaciale, pot dezvălui noi posibilităţi de exploatarea şi explorare a unor resurse, cu acces restricţionat, în raport de potenţialul economic al anumitor state.
Această problemă este însă şi o realitate prezentă, întrucât obiectivele Convenţiei în ceea ce priveşte exploatarea şi explorarea mărilor şi oceanelor lumii, departajează în mod neconvenţional, statelor dezvoltate economic, în raport cu aşteptările ţărilor în curs de dezvoltare, care practic nu au beneficiat de avantajele acestor prevederi internaţionale.
O realitate care continuă să contravină prevederilor Convenţiei asupra Dreptului Mării, este materializată în pescuitul ilegal, braconajul şi infracţiunile maritime, care continuă să aibă loc în anumite zone maritime, fără posibilităţi reale de prevenire ori de sancţionare severă prin aplicarea forţei coercitive a puterilor maritime mondiale.
Sunt de aşteptat unele clarificări cu privire la acţiunile militare şi de securitate, care să stipuleze clar, reguli referitoare la operaţiunile militare străine şi pentru acţiunile lor contrainformative desfăşurate în zonele economice exclusive.
De asemenea, nu sunt clar definite măsurile pentru menţinerea securităţii pe mare, ceea ce face ca ameninţările ale terorismului internaţionale terestru şi aviatic să se extindă şi pe mare.
Multe state nu posedă logistică pentru efectuarea unui control (privind siguranţa navigaţiei) eficient, ceea ce impune adoptarea unor măsuri pentru menţinerea unei stări de siguranţă cu privire la navigaţia tancurilor petroliere în zonele adiacente mării contiguei şi respectiv, mării teritoriale.
Se prefigurează o ameninţare la libertatea de navigaţie în siguranţă, în zonele restricţionate la anumite reguli, sub controlul statelor riverane, prin presiunile politice şi economice asupra acestor state, în interesul ţărilor care posedă tancuri petroliere cu pescaje peste limitele maxim admise.
De asemenea problema „trecerii inofensive” şi situaţia minelor de pe fundul mărilor care n-au fost încă detectate şi distruse, suportă discuţii în ceea ce priveşte siguranţa maritimă iar autorităţile internaţionale trebuie să aibă o privire realistă în acest domeniu.
Dacă până la adoptarea Convenţiei asupra Dreptului Mării, grupurile academice de experţi au jucat un rol important în promovarea proceselor de negociere privind problemele maritime între state, la 26 de ani se constată o diminuare a rolului acestora, rolul lor fiind luat de către statele – în număr de  – care au aderat sau au ratificat această convenţie până la data prezentă.
Procesul de încorporare a prevederilor Convenţiei asupra Dreptului Mării în dreptul intern, este indisolubil legat de actul ratificării de către fiecare stat. În acest sens, apreciem că majoritatea prevederilor din Convenţie, conţin norme juridice care ţin într-o oarecare măsură să sprijine iniţiativele ţările slab dezvoltate, însă acestea rămân fără efect din cauza potenţialului economic redus, deţinut de cele din urmă.
Normele juridice edictate de Convenţie au impus tuturor statelor să accepte obligaţiile pe picior de egalitate, pentru desfăşurarea activităţilor maritime, ceea ce nu sunt în concordanţă cu realităţile economice şi politice ale ţărilor puternic industrializate. În acest sens putem evidenţia statutul Statelor Unite ale Americii, care până la data de faţă nu a ratificat Convenţia asupra Dreptului Mării, deşi în cursurile de drept internaţionale şi politica externă, respectă şi promovează principiile acesteia.

